title: 2006/834/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Prevajalskega centra za organe Evropske unije za proračunsko leto 2004

text:
               6.12.2006

               SL

               Uradni list Evropske unije

               L 340/102

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Prevajalskega centra za organe Evropske unije za proračunsko leto 2004
   (2006/834/ES)
   EVROPSKI PARLAMENT,

               —

               ob upoštevanju letnega zaključnega računa Prevajalskega centra za organe Evropske unije za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2004, skupaj z odgovori Centra (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4) in zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0100/2006),

               1.

               podeli razrešnico direktorju Prevajalskega centra za organe Evropske unije glede izvrševanja proračuna Centra za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naja ta sklep in priloženo resolucijo direktorju Prevajalskega centra za organe Evropske Unije, Svetu, Komisiji in Računskemu sodišču ter poskrbi za objavo v Uradnem listu Evropske Unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 25.

      (2)  UL C 332, 28.12.2005, str. 53.

      (3)  UL L 248, 16.9.2002, str. 1.

      (4)  UL L 314, 7.12.1994, str. 1. Uredba, kakor je bila nazadnje spremenjena z Uredbo (ES) št. 1645/2003 (UL L 245, 29.9.2003, str. 13).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2008/475/ES: Sklep Sveta z dne 23. junija 2008 o izvajanju člena 7(2) Uredbe (ES) št. 423/2007 o omejevalnih ukrepih proti Iranu

text:
               24.6.2008

               SL

               Uradni list Evropske unije

               L 163/29

      SKLEP SVETA

   z dne 23. junija 2008
   o izvajanju člena 7(2) Uredbe (ES) št. 423/2007 o omejevalnih ukrepih proti Iranu
   (2008/475/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 423/2007 z dne 19. aprila 2007 o omejevalnih ukrepih proti Iranu (1) in zlasti člena 15(2) Uredbe,
   ob upoštevanju naslednjega:

               (1)

               Svet je 19. aprila 2007 sprejel Uredbo (ES) št. 423/2007 o omejevalnih ukrepih proti Iranu. Člen 15(2) te uredbe določa, da Svet sestavi, pregleda in spremeni seznam oseb, subjektov in organov iz člena 7(2) te uredbe.

               (2)

               Svet je ugotovil, da pogoje, določene v členu 7(2) Uredbe (ES) št. 423/2007, izpolnjujejo še nekatere dodatne osebe, subjekti in organi, in da bi morali biti zato uvrščeni na seznam v Prilogi V k tej uredbi, in sicer iz posameznih in posebnih razlogov, ki so v njej določeni –

         SKLENIL:
   Člen 1
   Priloga V k Uredbi (ES) št. 423/2007 se nadomesti z besedilom iz Priloge k temu sklepu.
   Člen 2
   Ta sklep začne učinkovati z dnem objave.

      V Luxembourgu, 23. junija 2008

            Za Svet

            Predsednik

         I. JARC

      (1)  UL L 103, 20.4.2007, str. 1. Uredba, kakor je bila nazadnje spremenjena z Uredbo (ES) št. 219/2008 (UL L 68, 12.3.2008, str. 5).

      PRILOGA

            „PRILOGA V
            A.   Fizične osebe

                        Ime

                        Podatki o istovetnosti

                        Razlogi

                        Datum vpisa v seznam

                        1.

                        Reza AGHAZADEH

                        Datum rojstva: 15.3.1949, številka potnega lista: S4409483, veljavnost: 26.4.2000 – 27.4.2010, izdan v Teheranu, številka diplomatskega potnega lista: D9001950, izdan 22.1.2008, veljavnost: do 21.1.2013, kraj rojstva: Khoy

                        Vodja Iranske organizacije za atomsko energijo (AEOI). AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                        24.4.2007

                        2.

                        Brigadni general IRGC Javad DARVISH-VAND

                        Pooblaščenec za nadzor na iranskem ministrstvu za obrambo in logistiko oboroženih sil (MODAFL). Pristojen za vse objekte in naprave MODAFL.

                        24.6.2008

                        3.

                        Brigadni general IRGC Seyyed Mahdi FARAHI

                        Glavni direktor Organizacije za obrambno industrijo (DIO), ki ima pristojnosti v okviru Resolucije VS ZN 1737 (2006).

                        24.6.2008

                        4.

                        Dr. Hoseyn (Hossein) FAQIHIAN

                        Naslov NFPC: AEOI-NFPD, P.O. Box: 11365-8486, Teheran/Iran

                        Namestnik in generalni direktor Podjetja za proizvodnjo in dobavo jedrskega goriva (NFPC), dela AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). Svet guvernerjev IAEA in Varnostni svet od Irana zahtevata, da prekine dejavnosti, povezane z bogatitvijo urana, v katere je vpletena NFPC.

                        24.4.2007

                        5.

                        Inženir Mojtaba HAERI

                        Pooblaščenec za industrijo na iranskem ministrstvu za obrambo in logistiko oboroženih sil (MODAFL). Izvaja nadzor nad AIO in DIO.

                        24.6.2008

                        6.

                        Brigadni general IRGC Ali HOSEYNITASH

                        Vodja splošnega oddelka iranskega Vrhovnega sveta za nacionalno varnost in udeležen pri oblikovanju politike v zvezi z jedrskimi vprašanji.

                        24.6.2008

                        7.

                        Mohammad Ali JAFARI, IRGC

                        Poveljnik v okviru IRGC.

                        24.6.2008

                        8.

                        Mahmood JANNATIAN

                        Namestnik vodje Iranske organizacije za atomsko energijo (AEOI).

                        24.6.2008

                        9.

                        Said Esmail KHALILIPOUR

                        Datum rojstva: 24.11.1945, kraj rojstva: Langroud

                        Namestnik vodje AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                        24.4.2007

                        10.

                        Ali Reza KHANCHI

                        Naslov NRC: AEOI-NRC P.O. Box: 11365-8486, Teheran/Iran; Telefaks: (+9821) 8021412

                        Vodja Centra za jedrske raziskave AEOI v Teheranu. IAEA še naprej zahteva pojasnilo Irana o poskusih ločevanja plutonija, izvedenih v TNRC, in o sledovih delcev visoko obogatenega urana (HEU) v vzorcih iz okolja, vzetih v skladišču odpadkov v Karaju, kjer so našli zabojnike za skladiščenje tarč z osiromašenim uranom, uporabljenih v teh poskusih. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                        24.4.2007

                        11.

                        Ebrahim MAHMUDZADEH

                        Glavni direktor podjetja IEI (Iran Electronic Industries)

                        24.6.2008

                        12.

                        Brigadni general Beik MOHAMMADLU

                        Pooblaščenec za preskrbo in logistiko na iranskem ministrstvu za obrambo in logistiko oboroženih sil (MODAFL).

                        24.6.2008

                        13.

                        Anis NACCACHE

                        Direktor družbe Barzagani Tejarat Tavanmad Saccal companies; njegova družba je poskušala pridobiti občutljivo blago v korist subjektov iz seznama v skladu z Resolucijo 1737.

                        24.6.2008

                        14.

                        Brigadni general Mohammad NADERI

                        Vodja Organizacije za vesoljsko industrijo (AIO); AIO je sodelovala v občutljivih iranskih programih.

                        24.6.2008

                        15.

                        Brigadni general IRGC Mostafa Mohammad NAJJAR

                        Minister MODAFL, pristojen za vse vojaške programe, vključno s programi balističnih izstrelkov.

                        24.6.2008

                        16.

                        Dr. Javad RAHIQI

                        Datum rojstva: 21.4.1954, kraj rojstva: Mashad

                        Vodja Centra za jedrsko tehnologijo AEOI v Esfahanu. Center nadzoruje Obrat za predelovanje urana v Esfahanu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje vse dejavnosti v zvezi s predelovanjem urana. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                        24.4.2007

                        17.

                        Kontraadmiral Mohammad SHAFI’I RUDSARI

                        Pooblaščenec za usklajevanje na MODAFL

                        24.6.2008

                        18.

                        Brigadni general IRGC Ali SHAMSHIRI

                        Pooblaščenec za protiobveščevanje na MODAFL, pristojen za varnost osebja in naprav MODAFL.

                        24.6.2008

                        19.

                        Abdollah SOLAT SANA

                        Glavni direktor obrata za predelovanje urana (UCF) v Esfahanu. Ta obrat izdeluje plin za dovajanje (UF6) za obrat za bogatitev urana v Natanzu. Solat Sana je 27. avgusta 2006 od predsednika Ahmadinedžada prejel posebno nagrado za svoj prispevek.

                        24.4.2007

                        20.

                        Brigadni general IRGC Ahmad VAHIDI

                        Namestnik vodje na MODAFL

                        24.6.2008

            B.   Pravne osebe, subjekti in organi

                        Ime

                        Podatki o istovetnosti

                        Razlogi

                        Datum vpisa v seznam

                        1.

                        Organizacija za vesoljsko industrijo (AIO)

                        AIO, 28 Shian 5, Lavizan, Teheran

                        AIO nadzira iransko proizvodnjo izstrelkov, vključno z Industrijsko skupino Shahid Hemmat, Industrijsko skupino Shahid Bagheri in Industrijsko skupino Fajr, ki imajo vse pristojnosti v okviru Resolucije VS ZN 1737 (2006). Pristojnosti v okviru Resolucije VS ZN 1737 (2006) imajo tudi vodja AIO in dva druga visoka uradnika.

                        24.4.2007

                        2.

                        Oborožitvena industrija

                        Pasdaran Av., PO Box 19585/777, Teheran

                        Podružnica DIO (Organizacija obrambnih industrij).

                        24.4.2007

                        3.

                        Organizacija Armed Forces Geographical Organisation

                        Namenjena zagotavljanju geoprostorskih podatkov za program balističnih izstrelkov

                        24.6.2008

                        4.

                        Bank Melli, Melli Bank Iran ter vse izpostave in podružinice vključno z:

                        Ferdowsi Avenue, PO Box 11365-171, Teheran

                        Zagotavlja ali poskuša zagotavljati finančno podporo družbam, ki so vpletene v nabavo blaga ali dobavljajo blago za iranski jedrski program in program balističnih izstrelkov (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company in DIO). Vloga Banke Melli je olajšati občutljive dejavnosti Irana. Olajšala je številne nakupe občutljivih materialov za iranski jedrski program in program balističnih izstrelkov. V imenu subjektov, povezanih z iransko jedrsko in raketno industrijo je opravila vrsto finančnih storitev, vključno z odpiranjem akreditivov in vodenjem računovodskih evidenc. Številne navedene družbe imajo pristojnosti v okviru resolucij VS ZN 1737 in 1747.

                        24.6.2008

                                    (a)

                                    Melli Bank plc

                        London Wall, 11th floor, London EC2Y 5EA, Združeno kraljestvo

                                    (b)

                                    Melli Iran Zao

                        Number 9/1, Ulitsa Mashkova, Moskva, 130064, Rusija

                        5.

                        Raziskovalni center za obrambno tehnologijo in znanost (DTSRC) - znan tudi pod nazivom Raziskovalni center za izobraževanje/Moassese Amozeh Va Tahgiaghati (ERI/MAVT Co.).

                        Pasdaran Av., PO Box 19585/777, Teheran

                        Pristojen za raziskave in razvoj. Podružnica DIO. DTSRC ustvari velik del dobička DIO.

                        24.4.2007

                        6.

                        Podjetje Iran Electronic Industries

                        P. O. Box 18575-365, Tehran, Iran

                        Podružnica v celoti pripada MODAFL (in je zato sestrska organizacija AIO, AvIO in DIO). Njena vloga je proizvodnja elektronskih sestavnih delov za iraške orožne sisteme.

                        24.6.2008

                        7.

                        Zračne sile IRGC

                        Vodi iransko evidenco balističnih izstrelkov kratkega in dolgega dosega. Vodja zračnih sil IRGC ima pristojnosti v okviru Resolucije VS ZN 1737.

                        24.6.2008

                        8.

                        Organizacija Khatem-ol Anbiya Construction Organisation

                        221, North Falamak-Zarafshan Intersection, 4th Phase, Shahkrak-E-Ghods, Teheran 14678, Iran

                        Skupina družb pripada IRGC. Uporablja tehnične vire IRGC za konstrukcijske dejavnosti v vlogi glavnega izvajalca za večje projekte, vključno s tuneliranjem; namenjena podpori iranskemu jedrskemu programu in programu balističnih izstrelkov.

                        24.6.2008

                        9.

                        Univerza za obrambno tehnologijo Malek Ashtar

                        Povezana z ministrstvom za obrambo in je leta 2003 v tesnem sodelovanju z AIO vzpostavila usposabljanje na področju balističnih izstrelkov.

                        24.6.2008

                        10.

                        Pomorska industrija Marine Industries

                        Pasdaran Av., PO Box 19585/777, Teheran

                        Podružnica DIO.

                        24.4.2007

                        11.

                        Skupina Mechanic Industries Group

                        Je bila vključena v izdelavo sestavnih delov za program balističnih izstrelkov.

                        24.6.2008

                        12.

                        Ministrstvo za obrambo in logistiko oboroženih sil (MODAFL)

                        West side of Dabestan Street, Abbas Abad District, Teheran

                        Pristojno za iraške programe raziskav, razvoja in proizvodnje na obrambnem področju, vključno z jedrskim programom in programom balističnih izstrelkov

                        24.6.2008

                        13.

                        Ministrstvo za obrambo – logistika, izvoz (MODLEX)

                        P. O. Box 16315-189, Tehran, Iran

                        Je služba za izvoz v okviru MODAFL in agencija, prek katere se izvaža izdelano orožje v primeru prenosa iz ene države v drugo. V skladu z Resolucijo VS ZN 1747 (2007) MODLEX naj ne bi trgovala.

                        24.6.2008

                        14.

                        3M Mizan Machinery Manufacturing

                        Družba AIO, vpletena v nakupe na balističnem področju.

                        24.6.2008

                        15.

                        Podjetje za proizvodnjo in dobavo jedrskega goriva (NFPC)

                        AEOI-NFPD, P.O. Box: 11365-8486, Teheran/Iran

                        Oddelek za proizvodnjo jedrskega goriva (NFPD) AEOI je zadolžen za raziskave in razvoj na področju ciklusa jedrskega goriva, vključno z raziskovanjem urana, izkopavanjem uranove rude, mletjem, predelavo urana in ravnanjem z jedrskimi odpadki. NFPC je naslednik NFPD, odvisna družba v okviru AEOI, ki vodi raziskave in razvoj na področju ciklusa jedrskega goriva, vključno s predelavo in bogatitvijo urana.

                        24.4.2007

                        16.

                        Družba Parchin Chemical Industries

                        Bila je dejavna na področju pogonske tehnologije za iranski program balističnih izstrelkov.

                        24.6.2008

                        17.

                        Skupina za specialno industrijo

                        Pasdaran Av., PO Box 19585/777, Teheran

                        Podružnica DIO.

                        24.4.2007

                        18.

                        Podružnica DIO.

                        SPO po vsej verjetnosti olajšuje uvoz orožja. Verjetno je podružnica MODAFL.

                        24.6.2008“


title: 2006/964/ES: Sklep Sveta z dne 18. decembra 2006 o sklenitvi Sporazuma med Evropsko skupnostjo in Vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine

text:
               30.12.2006

               SL

               Uradni list Evropske unije

               L 397/14

      SKLEP SVETA

   z dne 18. decembra 2006
   o sklenitvi Sporazuma med Evropsko skupnostjo in Vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine
   (2006/964/ES)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti in zlasti členov 149 in 150 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je s sklepom z dne 24. oktobra 2005 pooblastil Komisijo za pogajanja z vlado Kanade o sporazumu o obnovitvi programa sodelovanja na področju visokošolskega izobraževanja, poklicnega usposabljanja in mladine.

               (2)

               Komisija se je v imenu Skupnosti dogovorila o sporazumu z vlado Kanade v skladu s pogajalskimi smernicami v prilogi k navedenemu sklepu.

               (3)

               Skupnost in Kanada pričakujeta vzajemno korist od tega sodelovanja, ki mora s strani Skupnosti dopolnjevati dvostranske programe med državami članicami in Kanado ter zagotavljati evropsko dodano vrednost.

               (4)

               Ta sporazum je bil podpisan v imenu Skupnosti dne 5. decembra 2006 pridržkom njegove morebitne poznejše sklenitve.

               (5)

               Sporazum bi bilo treba odobriti —

         SKLENIL:
   Člen 1
   1.   Sporazum med Evropsko skupnostjo in vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine se odobri v imenu Skupnosti.
   2.   Besedilo Sporazuma je priloženo k temu sklepu.
   Člen 2
   Delegacijo Evropske skupnosti v skupnem odboru iz člena 6 Sporazuma sestavljajo predstavnik Komisije, ki mu pomaga po en predstavnik iz vsake države članice.
   Člen 3
   Predsednik Sveta je pooblaščen, da imenuje osebo, ki bo pooblaščena za uradno obvestilo, predvideno v členu 12(1) Sporazuma.

      V Bruslju, 18. decembra 2006

            Za Svet

            Predsednik

         J.-E. ENESTAM

         SPORAZUM

      med Evropsko Skupnostjo in Vlado Kanade o vzpostavitvi okvira za sodelovanje na področju visokošolskega izobraževanja, poklicnega usposabljanja in mladine
      EVROPSKA SKUPNOST
      na eni strani in
      VLADA KANADE
      na drugi strani,
      v nadaljevanju „pogodbenici“, Sta se –
      OB UGOTOVITVI, da izjava o odnosih med Evropsko skupnostjo in Kanado, ki so jo 22. novembra 1990 sprejele Evropska skupnost in njene države članice ter vlada Kanade, posebej omenja krepitev medsebojnega sodelovanja na različnih področjih, ki neposredno zadevajo dobrobit njihovih državljanov v sedanjosti in prihodnosti, kot so izmenjave in skupni projekti na področju izobraževanja in kulture, vključno z izmenjavami univerzitetnih učiteljev in mladih,
      OB UGOTOVITVI, da Skupna politična deklaracija in akcijski načrt med Kanado in Evropsko skupnostjo, sprejet dne 17. decembra 1996, določa, da bosta stranki za obnovitev svojih vezi, temelječih na skupnih kulturah in vrednotah, spodbujali stike med njunimi državami na vseh ravneh, zlasti pa med mladimi; in da skupni akcijski načrt, priložen k deklaraciji, spodbuja pogodbenici, da dodatno okrepita svoje sodelovanje s pomočjo Sporazuma med Evropsko skupnostjo in vlado Kanade o vzpostavitvi programa sodelovanja na področju visokošolskega izobraževanja in poklicnega usposabljanja, ratificiranega leta 1996,
      OB UGOTOVITVI, da se Agenda o partnerstvu med EU in Kanado, sprejeta 18. marca 2004 na vrhu EU-Kanada, nanaša na potrebo po iskanju novih načinov spodbujanja vzpostavljanja vezi med našimi narodi, zlasti s širjenjem obsega programov izmenjave za mlade med Kanado in Evropsko skupnostjo ter z iskanjem poti za krepitev in širjenje obsega sodelovanja med EU in Kanado ob obnovitvi Sporazuma med Evropsko skupnostjo in vlado Kanade o obnovitvi programa sodelovanja na področju visokošolskega izobraževanja in poklicnega usposabljanja, ratificiranega leta 2001,
      OB UGOTOVITVI, da se Skupna izjava, sprejeta 19. junija 2005 na vrhu EU-Kanada, nadalje nanaša na namen voditeljev EU in Kanade, da obnovijo, okrepijo in razširijo obseg Sporazuma o obnovitvi programa sodelovanja na področju visokošolskega izobraževanja in poklicnega usposabljanja, ratificiranega leta 2001, zlasti z dodatnim sodelovanjem v zvezi z mladimi, da bi okrepili akademsko sodelovanje in čezatlantske povezave med našimi državljani,
      OB UPOŠTEVANJU vseh pristojnosti držav članic Evropske skupnosti in zakonodajnih pooblastil provinc in ozemelj Kanade na področju izobraževanja in poklicnega usposabljanja ter avtonomnosti visokošolskih ustanov in ustanov poklicnega usposabljanja,
      OB UPOŠTEVANJU, da se s sprejetjem in izvajanjem sporazumov o visokošolskem izobraževanju in poklicnem usposabljanju iz let 1996 in 2001 izpolnijo zaveze iz deklaracij EU-Kanada; in da je imelo sodelovanje za obe pogodbenici zelo pozitivne učinke,
      OB PRIZNAVANJU odločilnega prispevka, ki ga imata visokošolsko izobraževanje in poklicno usposabljanje za razvoj človeških virov in njihove sposobnosti sodelovanja v svetovnem gospodarstvu, temelječem na znanju,
      OB PRIZNAVANJU, da mora sodelovanje na področju visokošolskega izobraževanja, poklicnega usposabljanja in mladine dopolnjevati druge ustrezne pobude za sodelovanje med Evropsko skupnostjo in Kanado,
      OB PRIZNAVANJU pomena upoštevanja dela, ki ga na področju visokošolskega izobraževanja in poklicnega usposabljanja izvajajo mednarodne organizacije, dejavne na tem področju, kot so Organizacija za gospodarsko sodelovanje in razvoj, UNESCO in Svet Evrope,
      OB PRIZNAVANJU, da je sodelovanje na področju visokošolskega izobraževanja, poklicnega usposabljanja in mladine kot del širšega sodelovanja med Evropsko skupnostjo in Kanado v skupnem interesu pogodbenic,
      V PRIČAKOVANJU vzajemne koristi od sodelovanja na področju visokošolskega izobraževanja, poklicnega usposabljanja in mladine,
      OB PRIZNAVANJU potrebe po večjem dostopu do dejavnosti za katere se ta sporazum zavzema, zlasti dejavnosti na področju poklicnega usposabljanja in mladine,
      V ŽELJI, da se obnovi osnova za neprekinjeno sodelovanje na področju visokošolskega izobraževanja in poklicnega usposabljanja –
      DOGOVORILI O NASLEDNJEM:
      Člen 1
      Namen
      Sporazum vzpostavlja okvir za sodelovanje med Evropsko skupnostjo in Kanado na področju visokošolskega izobraževanja, poklicnega usposabljanja in mladine.
      Člen 2
      Opredelitve
      Za namen tega sporazuma:

                  1.

                  „visokošolski zavod“ pomeni vsak zavod, ne glede na svoje poimenovanje, ki po veljavnih zakonih ali praksah katerekoli pogodbenice daje kvalifikacije ali diplome na visokošolski stopnji;

                  2.

                  „zavod poklicnega usposabljanja“ pomeni vsak javni, polzasebni ali zasebni zavod, ki, ne glede na svoje poimenovanje, po veljavnih zakonih in praksi pripravlja ali izvaja poklicno izobraževanje ali usposabljanje, nadaljnje poklicno izobraževanje, izobraževanje za osvežitev znanja ali preusposabljanje, ki prispevajo h kvalifikacijam, ki jih priznavajo pristojni organi;

                  3.

                  „študenti“ so vse osebe, udeležene v programih izobraževanja ali usposabljanja, ki jih izvajajo visokošolski zavodi ali zavodi poklicnega usposabljanja, kakor so opredeljeni v tem členu in ki jih priznavajo ali financirajo pristojni organi;

                  4.

                  „mladina“ pomeni področja dejavnosti, povezana z neformalnim in priložnostnim učenjem, ki vključujejo mladinske organizacije in druga mladinska združenja kot tudi mladinske delavce, mladinske voditelje in druge udeležence, ki delajo za mlade ljudi ali z njimi.

            Člen 3
      Cilji
      1.   Splošni cilji Sporazuma so:

                  (a)

                  spodbuditi medsebojno razumevanje med državljani Evropske unije in Kanade, vključno z boljšim poznavanjem jezikov, kultur in ustanov;

                  (b)

                  izboljšati kakovost človeških virov v Evropski skupnosti in Kanadi, in sicer z lažjim dostopom do pridobitve znanj, potrebnih za soočanje z izzivi svetovnega gospodarstva, temelječega na znanju.

            2.   Posebni cilji Sporazuma so:

                  (a)

                  okrepiti skupnostno in kanadsko razsežnost dodane vrednosti čezatlantskega sodelovanja na področju visokošolskega izobraževanja, poklicnega usposabljanja in mladine;

                  (b)

                  prispevati k čezatlantskim izmenjavam med državljani Evropske unije in Kanade;

                  (c)

                  prispevati k razvoju visokošolskih ustanov in ustanov za poklicno usposabljanje ter tudi mladinskih struktur in organizacij;

                  (d)

                  spodbujati in/ali okrepiti partnerstva med udeleženci, ki so dejavni na področju visokošolskega izobraževanja, poklicnega usposabljanja in mladine v Evropski skupnosti in Kanadi;

                  (e)

                  prispevati k poklicnemu razvoju posameznikov in obenem dosegati splošne cilje Sporazuma;

                  (f)

                  razviti priložnosti za dialog in izmenjave v okviru mladinske politike in mladinskega dela.

            3.   Operativni cilji Sporazuma so:

                  (a)

                  podpirati sodelovanje med visokošolskimi zavodi in zavodi za poklicno usposabljanje z namenom spodbujati in razvijati skupne študijske programe in/ali programe poklicnega usposabljanja ter mobilnost študentov;

                  (b)

                  izboljšati kakovost čezatlantske mobilnosti študentov z uveljavljanjem transparentnosti, medsebojnega priznavanja kvalifikacij in časa študija in poklicnega usposabljanja ter, če je primerno, prenosa kreditnih točk;

                  (c)

                  podpreti sodelovanje med javnimi in zasebnimi organizacijami, ki so dejavne na področju visokošolskega izobraževanja, poklicnega usposabljanja in mladine, z namenom spodbuditi razpravo in izmenjavo izkušenj o političnih vprašanjih;

                  (d)

                  podpreti čezatlantsko mobilnost univerzitetnih izobražencev (vključno z univerzitetnimi izobraženci, ki se še izobražujejo) z namenom izboljšati medsebojno razumevanje vprašanj, pomembnih za odnose med Evropsko unijo in Kanado, ter strokovnega znanja in izkušenj v zvezi z njimi;

                  (e)

                  podpreti sodelovanje med mladinskimi strukturami in organizacijami, pa tudi mladinskimi delavci, mladinskimi voditelji in drugimi mladinskimi udeleženci z namenom spodbujati izmenjave dobrih praks in razvijati mreže.

            Člen 4
      Načela
      Sodelovanje v okviru tega sporazuma poteka na podlagi naslednjih načel:

                  1.

                  Polno upoštevanje pristojnosti držav članic Evropske skupnosti in zakonodajnih pooblastil provinc in ozemelj Kanade na področju izobraževanja in poklicnega usposabljanja ter avtonomnosti visokošolskih zavodov in zavodov poklicnega usposabljanja.

                  2.

                  Splošna uravnoteženost koristi zaradi dejavnosti, izvajanih po tem sporazumu.

                  3.

                  Široka udeležba v različnih državah članicah Evropske skupnosti ter provincah in ozemljih Kanade.

                  4.

                  Priznavanje vseh različnosti na kulturnem, družbenem in gospodarskem področju v Evropski skupnosti in Kanadi.

                  5.

                  Okrepljeno sodelovanje med Evropsko skupnostjo in Kanado ter dopolnjevanje dvostranskih programov med državami članicami Evropske skupnosti in Kanade kot tudi drugih programov in pobud Evropske skupnosti in Kanade na področju visokošolskega izobraževanja, poklicnega usposabljanja in mladine.

            Člen 5
      Sodelovanje
      Sodelovanje se izvaja z ukrepi, opisanimi v prilogi, ki je sestavni del tega sporazuma.
      Člen 6
      Skupni odbor
      1.   Ustanovi se skupni odbor. Sestavljajo ga predstavniki obeh pogodbenic.
      2.   Naloge skupnega odbora so:

                  (a)

                  pregled sodelovanja, predvidenega na podlagi tega sporazuma;

                  (b)

                  poročilo o ravni, statusu in učinkovitosti sodelovanja v skladu s cilji in načeli tega sporazuma, ki ga je treba nasloviti na obe pogodbenici;

                  (c)

                  izmenjava informacij o nedavnih spremembah, novih težnjah ali inovativnih praksah v zvezi z visokošolskim izobraževanjem, poklicnim usposabljanjem in mladino.

            3.   Skupni odbor si prizadeva, da se sestane vsaki dve leti, pri čemer so sestanki izmenoma v Evropski uniji in Kanadi. Drugi sestanki se izvedejo po dogovoru obeh pogodbenic.
      4.   Odločitve skupnega odbora se sprejemajo soglasno. Zapisnik odobrijo osebe, ki jih vsaka pogodbenica izbere za skupno vodenje sestankov, in je skupaj s poročilom na voljo skupnemu odboru za sodelovanje, ustanovljenem na podlagi Okvirnega sporazuma o trgovskem in gospodarskem sodelovanju med Evropskimi skupnostmi in Kanado iz leta 1976, kot tudi zadevnim ministrom obeh pogodbenic.
      Člen 7
      Nadzorovanje in vrednotenje
      Sodelovanje se nadzoruje in vrednoti, kot je primerno, na podlagi sodelovanja, ki po potrebi dovoljuje preusmeritev dejavnosti glede na potrebe ali priložnosti, ki se pokažejo med izvajanjem.
      Člen 8
      Financiranje
      1.   Sodelovanje je odvisno od razpoložljivosti sredstev ter veljavnih zakonov in drugih predpisov, politik in programov Evropske skupnosti in Kanade. Financiranje bo potekalo z enakovrednimi deleži sredstev med pogodbenicama.
      2.   Obe pogodbenici zagotovita sredstva za neposredno korist:

                  —

                  državljanov ene od držav članic Evropske skupnosti ali oseb, ki jim določena država članica priznava uradni status osebe s stalnim prebivališčem, v primeru Evropske skupnosti;

                  —

                  državljanov Kanade in oseb s stalnim prebivališčem, kakor to določa kanadsko pravo, v primeru Kanade.

            3.   Stroške, ki jih ima skupni odbor ali nastanejo v njegovem imenu, pokrije tista pogodbenica, v katere pristojnosti je zadevni član, ki je ustvaril stroške. Stroške, neposredno povezane s sestanki skupnega odbora, razen potnih stroškov in stroškov bivanja, krije pogodbenica gostiteljica.
      Člen 9
      Vstop osebja
      Vsaka pogodbenica v okviru razumnih meja in po najboljših močeh olajša vstop na svoje ozemlje in izstop z njega za osebje, študente, gradivo in opremo druge pogodbenice, ki so udeleženi v procesu sodelovanja ali se uporabljajo pri tem sodelovanju v okviru tega sporazuma, v skladu z ustreznimi zakoni in drugimi predpisi obeh pogodbenic.
      Člen 10
      Drugi sporazumi
      1.   Ta sporazum ne posega v sodelovanje, ki lahko poteka na podlagi drugih sporazumov med pogodbenicama.
      2.   Ta sporazum ne posega v obstoječe ali prihodnje dvostranske sporazume med posameznimi državami članicami Evropske skupnosti in Kanade na področjih, ki jih zajema ta sporazum.
      Člen 11
      Ozemeljska uporaba tega sporazuma
      Ta Sporazum velja na eni strani za ozemlje, na katerem velja Pogodba o ustanovitvi Evropske skupnosti, pod pogoji, določenimi v tej pogodbi, ter na drugi strani za ozemlje Kanade.
      Člen 12
      Končne določbe
      1.   Pogodbenici se medsebojno pisno obvestita o svojem soglasju glede zavezanosti temu sporazumu. Ta sporazum začne veljati prvi dan meseca po dnevu, ko zadnja pogodbenica uradno obvesti drugo pogodbenico o svojem soglasju.
      2.   Ta sporazum velja osem let in se lahko po pisnem dogovoru pogodbenic podaljša.
      3.   Ta sporazum se lahko spremeni s soglasnim pisnim dogovorom pogodbenic.
      4.   Spremembe ali podaljšanje so v pisni obliki in začnejo veljati z datumom, ki ga določita pogodbenici.
      5.   Ta sporazum lahko pogodbenici kadarkoli prekineta z dvanajstmesečnim pisnim obvestilom. Konec veljavnosti ali prekinitev tega sporazuma ne vpliva na veljavnost ali trajanje kateregakoli dogovora, sklenjenega na podlagi tega sporazuma, ali obveznosti, določene na podlagi priloge k temu sporazumu.

         V POTRDITEV NAVEDENEGA so spodaj podpisani podpisali ta sporazum.
         V Helsinskih, dne 5. decembra 2006, v dveh originalnih izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.

               Por la Comunidad Europea

            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Za Európske spoločenstvo
            Za Evropsko skupnost
            Euroopan yhteisön puolesta
            För Europeiska gemenskapens vägnar

               Por el Gobierno de Canadá

            Za vládu Kanady
            For Canadas regering
            Für die Regierung Kanadas
            Kanada valitsuse nimel
            Για την Κυβέρνηση του Καναδά
            For the Government of Canada
            Pour le gouvernement du Canada
            Per il governo del Canada
            Kanādas valdības vārdā
            Kanados Vyriausybės vardu
            Kanada Kormánya részéről
            Għall-Gvern tal-Kanada
            Voor de Regering van Canada
            W imieniu Rządu Kanady
            Pelo Governo do Canadá
            Za vládu Kanady
            Za vlado Kanade
            Kanadan hallituksen puolesta
            För Kanadas regering

         PRILOGA
         DEJAVNOSTI
         1.   Dejavnost na področju visokošolskega izobraževanja in poklicnega usposabljanja
         1.1   Pogodbenici podpreta visokošolske zavode ter zavode poklicnega usposabljanja, ki tvorijo skupne konzorcije ES/Kanada za namen izvajanja skupnih projektov na področju visokošolskega izobraževanja ter poklicnega usposabljanja.
         1.2   Vsak skupni konzorcij mora nastati z večstranskim partnerstvom, ki vključuje zavode vsaj dveh držav članic Evropske skupnosti in vsaj dveh provinc ali ozemelj Kanade.
         1.3   Skupne konzorcijske dejavnosti morajo običajno vključevati čezatlantsko mobilnost študentov v okviru skupnih študijskih programov, medsebojno priznavanje kreditnih točk, jezikovno in kulturno pripravo, pri čemer je cilj enaka izmenjava v obeh smereh.
         1.4   Prednostne naloge in upravičene predmetne vsebine za sodelovanje konzorcijev ES/Kanada medsebojno odobrijo ustrezni organi vsake pogodbenice.
         1.5   Pogodbenici lahko finančno podporo za mobilnost študentov zagotovita skupnim konzorcijem visokošolskih zavodov in/ali zavodov poklicnega usposabljanja z dokazano odličnostjo pri izvajanju skupnih projektov, ki jih financirata pogodbenici.
         2.   Dejavnost na področju mladine
         Pogodbenici lahko zagotovita finančno podporo za dejavnosti, ki vključujejo mladinske strukture, organizacije, mladinske delavce, mladinske voditelje in druge mladinske udeležence. Te dejavnosti lahko vključujejo seminarje, programe usposabljanja, izobraževalne obiske na delovnem mestu in študijske obiske, in sicer na določene teme, npr. državljanstvo, kulturna različnost, družbenokoristno delo/prostovoljno delo ter priznavanje neformalnega in priložnostnega učenja;
         3.   Dopolnilna dejavnost
         3.1   Pogodbenici lahko podpreta omejeno število dopolnilnih dejavnosti v skladu s cilji Sporazuma, vključno z izmenjavami izkušenj in dobrih praks, združevanjem virov in gradiva v elektronski obliki na področju visokošolskega izobraževanja, poklicnega usposabljanja in mladine.
         3.2   Pogodbenici lahko zagotovita finančno pomoč usmerjenim ukrepom politike, ki vključujejo organizacije, dejavne na področju visokošolskega izobraževanja, poklicnega usposabljanja in mladine; ti ukrepi lahko vključujejo študije, konference, seminarje, delovne skupine, delavnice za poklicni razvoj, primerjalne analize in obravnavajo horizontalna vprašanja visokošolskega izobraževanja in poklicnega usposabljanja, vključno s priznavanjem kvalifikacij in prenosom kreditnih točk v okviru Evropskega sistema prenašanja kreditnih točk (ECTS).
         3.3   Pogodbenici lahko zagotovita finančno podporo za mobilnost univerzitetnih izobražencev (vključno z novimi diplomanti in univerzitetnimi izobraženci, ki se še izobražujejo), ki se želijo vključiti v krajše študijske programe ali programe poklicnega usposabljanja, da razvijejo svoje strokovno znanje in izkušnje na področjih, ki so posebej pomembna za odnose med ES in Kanado in ki bi jih določili pogodbenici.
         3.4   Pogodbenici lahko zagotovita finančno podporo združenju nekdanjih štipendistov, ki so kot študenti sodelovali v izmenjavah v okviru konzorcijev ES/Kanada na področju visokošolskega izobraževanja in poklicnega usposabljanja. To združenje nekdanjih štipendistov lahko vodi ena ali več organizacij, ki jih pogodbenici imenujeta skupaj.
         Vodenje dejavnosti
         1.   Vsaka pogodbenica lahko zagotovi finančno podporo za dejavnosti, določene v okviru Sporazuma.
         2.   Te dejavnosti izvajajo pristojni uradniki vsake pogodbenice. Te naloge lahko vključujejo:

                     —

                     odločanje o pravilih in postopkih za predstavitev predlogov, vključno s pripravo skupnih navodil za kandidate,

                     —

                     določanje urnika objav za razpise za zbiranje predlogov, oddaje in izbora predlogov,

                     —

                     zagotavljanje informacij o dejavnostih iz tega sporazuma in izvajanju le-teh,

                     —

                     imenovanje akademskih svetovalcev in strokovnjakov, vključno s tistimi za neodvisno presojo predlogov,

                     —

                     priporočila ustreznim organom vsake pogodbenice, kateri projekti se financirajo,

                     —

                     finančno poslovodenje,

                     —

                     pristop k nadzorovanju in vrednotenju, ki temelji na medsebojnem sodelovanju.

               3.   Praviloma bo Evropska skupnost zagotovila podporo (vključno s štipendijami) za projektne partnerje iz Evropske skupnosti; Kanada bo zagotovila podporo za projektne partnerje iz Kanade.
         Ukrepi tehnične podpore
         Pogodbenici priskrbita sredstva za nakup storitev, da zagotovita optimalno izvajanje Sporazuma; zlasti lahko pogodbenici organizirata seminarje, kolokvije ali druga srečanja strokovnjakov, izvajata vrednotenje, pripravita objave ali širita sorodne informacije.


title: Sklep Sveta (EU) 2015/2400 z dne 8. decembra 2015 o sklenitvi, v imenu Evropske unije, Protokola o spremembi k Sporazumu med Evropsko skupnostjo in Švicarsko konfederacijo o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti

text:
               19.12.2015

               SL

               Uradni list Evropske unije

               L 333/10

         SKLEP SVETA (EU) 2015/2400
   z dne 8. decembra 2015
   o sklenitvi, v imenu Evropske unije, Protokola o spremembi k Sporazumu med Evropsko skupnostjo in Švicarsko konfederacijo o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 115 v povezavi s členom 218(6)(b) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               V skladu s Sklepom Sveta (EU) 2015/860 (1) je bil Protokol o spremembi k Sporazumu med Evropsko skupnostjo in Švicarsko konfederacijo o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti podpisan dne 27. maja 2015 s pridržkom njegove poznejše sklenitve.

               (2)

               Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje sporazum z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice ter Švicarska konfederacija so aktivno sodelovale pri delu OECD. Besedilo sporazuma, kakor je bilo spremenjeno s Protokolom o spremembi, je pravna podlaga za izvajanje svetovnega standarda v odnosih med Unijo in Švicarsko konfederacijo.

               (3)

               Protokol o spremembi bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Protokol o spremembi k Sporazumu med Evropsko skupnostjo in Švicarsko konfederacijo o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, se odobri v imenu Unije.
   Besedilo Protokola o spremembi je priloženo temu sklepu.
   Člen 2
   1.   Predsednik Sveta v imenu Unije pošlje uradno obvestilo iz člena 2(1) Protokola o spremembi (2).
   2.   Komisija obvesti Švicarsko konfederacijo in države članice o uradnem obvestilu iz točke (d) člena 1(1) Sporazuma med Evropsko unijo in Švicarsko konfederacijo o avtomatični izmenjavi podatkov o finančnih računih za izboljšanje spoštovanja davčnih predpisov na mednarodni ravni, kot izhaja iz Protokola o spremembi.
   Člen 3
   Ta sklep začne veljati dvajseti dan po objavi v Uradnem listu Evropske unije.

      V Bruslju, 8. decembra 2015

            Za Svet

            Predsednik

         P. GRAMEGNA

      (1)  Sklep Sveta (EU) 2015/860 z dne 26. maja 2015 o podpisu, v imenu Evropske unije, Protokola o spremembi k Sporazumu med Evropsko skupnostjo in Švicarsko konfederacijo o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (UL L 136, 3.6.2015, str. 5).

      (2)  Generalni sekretariat Sveta bo v Uradnem listu Evropske unije objavil datum začetka veljavnosti protokola o spremembi.


title: Sklep št. 284/2010/EU Evropskega parlamenta in Sveta z dne 25. marca 2010 o spremembi Sklepa št. 1672/2006/ES o uvedbi programa Skupnosti za zaposlovanje in socialno solidarnost – Progress

text:
               7.4.2010

               SL

               Uradni list Evropske unije

               L 87/6

         SKLEP št. 284/2010/EU EVROPSKEGA PARLAMENTA IN SVETA
   z dne 25. marca 2010
   o spremembi Sklepa št. 1672/2006/ES o uvedbi programa Skupnosti za zaposlovanje in socialno solidarnost – Progress
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti členov 19(2), 149 in 153(2)(a) Pogodbe,
   ob upoštevanju predloga Evropske komisije,
   ob upoštevanju mnenja Evropskega ekonomsko-socialnega odbora (1),
   ob upoštevanju mnenja Odbora regij (2),
   v skladu z rednim zakonodajnim postopkom (3),
   ob upoštevanju naslednjega:

               (1)

               Komisija je 3. junija 2009 sprejela sporočilo z naslovom „Skupna zaveza za zaposlovanje“, katerega cilj je okrepitev sodelovanja med Evropsko unijo in državami članicami ter med socialnimi partnerji EU pri treh ključnih prednostnih nalogah, in sicer ohranjanju zaposlenosti, ustvarjanju novih delovnih mest in spodbujanju mobilnosti; nadgrajevanje znanja in spretnosti ter usklajevanje s potrebami na trgu dela; ter povečanje dostopa do zaposlitve.

               (2)

               Da bi brezposelnim ponudili priložnost za nov začetek in odprli pot do podjetništva nekaterim najbolj prikrajšanim skupinam v Evropi, tudi ženskam in mladim, je Komisija predlagala nov evropski mikrofinančni instrument za zaposlovanje in socialno vključevanje za razvoj mikropodjetij in socialne ekonomije v okviru skupne pobude z mednarodnimi finančnimi institucijami, zlasti skupino Evropske investicijske banke.

               (3)

               V skladu z Medinstitucionalnim sporazumom z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (4) bi bilo treba opraviti prerazporeditev iz programa Skupnosti za zaposlovanje in socialno solidarnost – Progress, ki je bil uveden s Sklepom št. 1672/2006/ES Evropskega parlamenta in Sveta (5) za financiranje novega Evropskega mikrofinančnega instrumenta za zaposlovanje in socialno vključenost Progress, ustanovljenega s Sklepom št. 283/2010/EU Evropskega parlamenta in Sveta (6).

               (4)

               Po preučitvi vseh možnosti bi bilo treba 60 milijonov EUR prerazporediti iz programa Progress na nov Evropski mikrofinančni instrument Progress.

               (5)

               Sklep št. 1672/2006/ES bi bilo zato treba ustrezno spremeniti –

         SPREJELA NASLEDNJI SKLEP:
   Člen 1
   Člen 17(1) Sklepa št. 1672/2006/ES se nadomesti z naslednjim:

      „1.   Finančna sredstva za izvajanje dejavnosti Unije iz tega sklepa v obdobju od 1. januarja 2007 do 31. decembra 2013 znašajo 683 250 000 EUR.“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 25. marca 2010

            Za Evropski parlament

            Predsednik

         J. BUZEK

            Za Svet

            Predsednik

         D. LÓPEZ GARRIDO

      (1)  UL C 318, 23.12.2009, str. 84.

      (2)  Mnenje z dne 7. oktobra 2009 (še ni objavljeno v Uradnem listu).

      (3)  Stališče Evropskega parlamenta z dne 11. februarja 2010 (še ni objavljeno v Uradnem listu) in Sklep Sveta z dne 8. marca 2010.

      (4)  UL C 139, 14.6.2006, str. 1.

      (5)  UL L 315, 15.11.2006, str. 1.

      (6)  Glej stran 1 tega Uradnega lista.


title: 2011/10/EU: Sklep Evropske centralne banke z dne 25. novembra 2010 o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev (ECB/2010/24)

text:
               11.1.2011

               SL

               Uradni list Evropske unije

               L 6/35

         SKLEP EVROPSKE CENTRALNE BANKE
   z dne 25. novembra 2010
   o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev
   (prenovitev)
   (ECB/2010/24)
   (2011/10/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 33 Statuta ESCB,
   ob upoštevanju naslednjega:

               (1)

               Sklep ECB/2005/11 z dne 17. novembra 2005 o razdelitvi prihodka Evropske centralne banke iz naslova eurobankovcev v obtoku med nacionalne centralne banke sodelujočih držav članic (1) je treba bistveno spremeniti, da bi se upoštevala razdelitev prihodka Evropske centralne banke (ECB) iz naslova vrednostnih papirjev, kupljenih v skladu s Sklepom ECB/2010/5 z dne 14. maja 2010 o vzpostavitvi programa v zvezi s trgi vrednostnih papirjev (2). Sklep je treba iz razloga jasnosti preoblikovati.

               (2)

               Sklep ECB/2010/29 z dne 13. decembra 2010 o izdajanju eurobankovcev (3) določa razdelitev eurobankovcev v obtoku med NCB sorazmerno z njihovimi vplačanimi deleži v kapitalu ECB. Po členu 4 Sklepa ECB/2010/29 in Prilogi k temu sklepu je ECB dodeljeno 8 % skupne vrednosti eurobankovcev v obtoku. ECB ima za vrednost, enako vrednosti eurobankovcev, ki jih izda, terjatve znotraj Eurosistema do NCB sorazmerno z njihovimi deleži v ključu vpisanega kapitala.

               (3)

               Po členu 2(2) Sklepa ECB/2010/23 z dne 25. novembra 2010 o razporeditvi denarnih prihodkov nacionalnih centralnih bank držav članic, katerih valuta je euro (4), se saldi znotraj Eurosistema iz naslova eurobankovcev v obtoku obrestujejo po referenčni obrestni meri. Po členu 2(3) Sklepa ECB/2010/23 se te obresti poravnajo s plačili prek sistema TARGET2.

               (4)

               Uvodna izjava 7 Sklepa ECB/2010/23 določa, da bi se prihodek, ki ga ECB ustvarja zaradi obrestovanja njenih terjatev znotraj Eurosistema do NCB v zvezi z njenim deležem eurobankovcev v obtoku, načeloma moral razdeliti med NCB v skladu s sklepi Sveta ECB, sorazmerno z njihovimi deleži v ključu vpisanega kapitala v istem poslovnem letu, v katerem nastane.

               (5)

               Na enak način bi se tudi prihodek ECB iz naslova vrednostnih papirjev, kupljenih po programu v zvezi s trgi vrednostnih papirjev, načeloma moral razdeliti med NCB sorazmerno z njihovimi deleži v ključu vpisanega kapitala v istem poslovnem letu, v katerem nastane.

               (6)

               Pri razdelitvi prihodka ECB iz naslova eurobankovcev v obtoku in prihodka ECB iz naslova vrednostnih papirjev po programu v zvezi s trgi vrednostnih papirjev bi morala ECB upoštevati oceno svojega finančnega rezultata za to leto, v kateri je ustrezno vključena potreba po razporeditvi sredstev v rezervacije za tveganje deviznega tečaja, obrestno in kreditno tveganje ter tveganje cene zlata ter razpoložljivost rezervacij, ki se lahko sprostijo za pokritje predvidenih odhodkov.

               (7)

               Pri ugotavljanju zneska čistega dobička ECB, ki se prenese v splošni rezervni sklad v skladu s členom 33.1 Statuta ESCB, bi moral Svet ECB upoštevati, da je treba vsak del tega dobička, ki ustreza prihodku iz naslova eurobankovcev v obtoku in prihodku iz naslova vrednostnih papirjev po programu v zvezi s trgi vrednostnih papirjev, v celoti razdeliti med NCB –

         SPREJEL NASLEDNJI SKLEP:
   Člen 1
   Opredelitve pojmov
   V tem sklepu:

               (a)

               „NCB“ pomeni nacionalno centralno banko države članice, katere valuta je euro;

               (b)

               „saldi znotraj Eurosistema iz naslova eurobankovcev v obtoku“ pomenijo terjatve in obveznosti, ki nastajajo med posamezno NCB in ECB ter med posamezno NCB in drugimi NCB zaradi uporabe člena 4 Sklepa ECB/2010/29;

               (c)

               „prihodek ECB iz naslova eurobankovcev v obtoku“ pomeni prihodek, ki ga ECB ustvarja zaradi obrestovanja njenih terjatev znotraj Eurosistema do NCB v zvezi z njenim deležem eurobankovcev v obtoku zaradi uporabe člena 2 Sklepa ECB/2010/23;

               (d)

               „prihodek ECB iz naslova vrednostnih papirjev po programu v zvezi s trgi vrednostih papirjev“ pomeni neto prihodek iz naslova vrednostnih papirjev, ki jih je ECB kupila po programu v zvezi s trgi vrednostnih papirjev v skladu s Sklepom ECB/2010/5.

         Člen 2
   Vmesna razdelitev prihodka ECB iz naslova eurobankovcev v obtoku in prihodka ECB iz naslova vrednostnih papirjev po programu v zvezi s trgi vrednostnih papirjev
   1.   Prihodek ECB iz naslova eurobankovcev v obtoku in prihodek ECB iz naslova vrednostnih papirjev po programu v zvezi s trgi vrednostnih papirjev v celoti zapadeta v plačilo nacionalnim centralnim bankam v istem poslovnem letu, v katerem nastaneta, in se razdelita med NCB sorazmerno z njihovimi vplačanimi deleži v vpisanem kapitalu ECB.
   2.   ECB razdeli med NCB svoj prihodek iz naslova eurobankovcev v obtoku, ki nastane v vsakem poslovnem letu, na drugi delovni dan naslednjega leta.
   3.   ECB razdeli med NCB svoj prihodek iz naslova vrednostnih papirjev po programu v zvezi s trgi vrednostnih papirjev, ki nastane v vsakem poslovnem letu, na zadnji delovni dan v januarju naslednjega leta.
   4.   Znesek prihodka ECB iz naslova eurobankovcev v obtoku se lahko v skladu s sklepom Sveta ECB na podlagi Statuta ESCB zmanjša glede na stroške, ki jih ima ECB v zvezi z izdajo in obdelavo eurobankovcev.
   Člen 3
   Odstopanje od člena 2
   Z odstopanjem od člena 2:

               1.

               Svet ECB pred koncem poslovnega leta odloči, ali se prihodek ECB iz naslova vrednostnih papirjev po programu v zvezi s trgi vrednostnih papirjev in, če je to potrebno, prihodek ECB iz naslova eurobankovcev v obtoku v celoti ali delno zadržita v obsegu, ki je potreben za to, da znesek razdeljenega prihodka ne preseže čistega dobička ECB za tisto leto. Taka odločitev se sprejme, kadar Svet ECB na podlagi obrazložene ocene, ki jo pripravi Izvršilni odbor, pričakuje, da bo ECB imela skupno letno izgubo ali da bo ustvarila letni čisti dobiček, ki bo manjši od ocenjenega zneska njenega prihodka iz naslova eurobankovcev v obtoku in ocenjenega zneska njenega prihodka iz naslova vrednostnih papirjev po programu v zvezi s trgi vrednostnih papirjev.

               2.

               Svet ECB lahko pred koncem poslovnega leta odloči, da se prihodek ECB iz naslova vrednostnih papirjev po programu v zvezi s trgi vrednostnih papirjev in, če je potrebno, prihodka ECB iz naslova eurobankovcev v obtoku v celoti ali delno preneseta v rezervacije za tveganje deviznega tečaja, obrestno in kreditno tveganje ter tveganje cene zlata.

         Člen 4
   Razveljavitev
   Sklep ECB/2005/11 se s tem sklepom razveljavi. Sklicevanja na razveljavljeni sklep se štejejo za sklicevanja na ta sklep.
   Člen 5
   Začetek veljavnosti
   Ta sklep začne veljati 31. decembra 2010.

      V Frankfurtu na Majni, 25. novembra 2010

            Predsednik ECB

         Jean-Claude TRICHET

      (1)  UL L 311, 26.11.2005, str. 41.

      (2)  UL L 124, 20.5.2010, str. 8.

      (3)  Še ni objavljen v Uradnem listu.

      (4)  Še ni objavljen v Uradnem listu.


title: 2010/128/CFSP: Sklep Sveta 2010/128/SZVP z dne 1. marca 2010 o spremembi Skupnega stališča 2003/495/SZVP o Iraku

text:
               2.3.2010

               SL

               Uradni list Evropske unije

               L 51/22

         SKLEP SVETA 2010/128/SZVP
   z dne 1. marca 2010
   o spremembi Skupnega stališča 2003/495/SZVP o Iraku
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 7. julija 2003 v okviru izvajanja Resolucije Varnostnega sveta Združenih narodov (VSZN) št. 1483 (2003) sprejel Skupno stališče 2003/495/SZVP o Iraku (1).

               (2)

               VSZN je 21. decembra 2009 sprejel Resolucijo št. 1905 (2009), v kateri je med drugim sklenil, da do 31. decembra 2010 podaljša ureditev glede stekanja prihodkov od izvoza nafte, naftnih derivatov in zemeljskega plina v razvojni sklad za Irak ter glede imunitete določenih iraških sredstev pred sodnimi postopki iz Resolucije VSZN št. 1483 (2003) in št. 1546 (2004).

               (3)

               Skupno stališče 2003/495/SZVP bi bilo zato treba spremeniti.

               (4)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Skupno stališče 2003/495/SZVP se spremeni:
   V členu 7 se drugi pododstavek nadomesti z naslednjim:

      „Člena 4 in 5 se uporabljata do 31. decembra 2010.“

   Člen 2
   Ta sklep začne veljati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 1. marca 2010

            Za Svet

            Predsednik

         D. LÓPEZ GARRIDO

      (1)  UL L 169, 8.7.2003, str. 72.


title: Sklep Sveta (SZVP) 2015/2249 z dne 3. decembra 2015 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)

text:
               4.12.2015

               SL

               Uradni list Evropske unije

               L 318/38

         SKLEP SVETA (SZVP) 2015/2249
   z dne 3. decembra 2015
   o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2014 sprejel Sklep 2014/486/SZVP (1) o svetovalni misiji Evropske unije za reformo sektorja civilne varnosti v Ukrajini (EUAM Ukraine).

               (2)

               Svet je 17. novembra 2014 s Sklepom 2014/800/SZVP (2) odločil, da se EUAM Ukraine prične 1. decembra 2014, in spremeni Sklep 2014/486/SZVP, da se zagotovi finančni referenčni znesek za EUAM Ukraine za obdobje do 30. novembra 2015.

               (3)

               Sklep 2014/486/SZVP bi bilo treba spremeniti, da se zagotovi referenčni finančni znesek za obdobje od 1. decembra 2015 do 30. novembra 2016.

               (4)

               Sklep 2014/486/SZVP bi bilo treba nadalje spremeniti, da se mandat misije EUAM Ukraine podaljša za eno leto –

         SPREJEL NASLEDNJI SKLEP:
   Člen 1
   Sklep 2014/486/SZVP se spremeni:

               (1)

               v členu 14(1) se doda naslednji pododstavek:
               „Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2015 do 30. novembra 2016 znaša 14 400 000 EUR.“

               (2)

               v členu 19 se drugi odstavek nadomesti z naslednjim:
               „Uporablja se do 30. novembra 2017.“

         Člen 2
   Ta sklep začne veljati na dan sprejetja.
   Uporablja se od 1. decembra 2015.

      V Bruslju, 3. decembra 2015

            Za Svet

            Predsednik

         F. BRAZ

      (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014, str. 42).

      (2)  Sklep Sveta 2014/800/SZVP z dne 17. novembra 2014 o začetku svetovalne misije Evropske unije za reformo sektorja civilne varnosti v Ukrajini (EUAM Ukraine) in spremembi Sklepa 2014/486/SZVP (UL L 331, 18.11.2014, str. 24).


title: Sklep Sveta 2014/853/SZVP z dne 8. oktobra 2014 o podpisu in sklenitvi Sporazuma v obliki izmenjave pisem med Evropsko unijo in Republiko Mali o statusu misije Evropske unije v okviru SVOP v Maliju (EUCAP Sahel Mali) v imenu Unije

text:
               29.11.2014

               SL

               Uradni list Evropske unije

               L 344/1

         SKLEP SVETA 2014/853/SZVP
   z dne 8. oktobra 2014
   o podpisu in sklenitvi Sporazuma v obliki izmenjave pisem med Evropsko unijo in Republiko Mali o statusu misije Evropske unije v okviru SVOP v Maliju (EUCAP Sahel Mali) v imenu Unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2014 sprejel Sklep 2014/219/SZVP (1) o misiji Evropske unije v okviru SVOP v Maliju (EUCAP Sahel Mali).

               (2)

               Potem ko je Svet 15. aprila 2014 sprejel sklep o pooblastilu za začetek pogajanj, se je visoki predstavnik Unije za zunanje zadeve in varnostno politiko v skladu s členom 37 Pogodbe o Evropski uniji s pogajanji dogovoril o sporazumu v obliki izmenjave pisem med Evropsko unijo in Republiko Mali o statusu misije EUCAP Sahel Mali.

               (3)

               Sporazum v obliki izmenjave pisem bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Republiko Mali o statusu misije SVOP v Maliju (EUCAP Sahel Mali) se odobri v imenu Unije.
   Besedilo Sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis zadevnega pisma, ki je za Unijo zavezujoče.
   Člen 3
   Ta sklep začne veljati na dan sprejetja.

      V Luxembourgu, 8. oktobra 2014

            Za Svet

            Predsednik

         M. LUPI

      (1)  Sklep Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (UL L 113, 16.4.2014, str. 21).


title: 2008/76/ES: Sklep Sveta z dne 21. januarja 2008 o stališču, ki naj ga zavzame Skupnost v okviru Mednarodnega sveta za kakav o podaljšanju Mednarodnega sporazuma o kakavu iz leta 2001

text:
               26.1.2008

               SL

               Uradni list Evropske unije

               L 23/27

      SKLEP SVETA

   z dne 21. januarja 2008
   o stališču, ki naj ga zavzame Skupnost v okviru Mednarodnega sveta za kakav o podaljšanju Mednarodnega sporazuma o kakavu iz leta 2001
   (2008/76/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi z drugim pododstavkom člena 300(2) Pogodbe,
   ob upoštevanju predloga Komisije (1),
   ob upoštevanju naslednjega:

               (1)

               Mednarodni sporazum o kakavu iz leta 2001 je bil podpisan in sklenjen v imenu Evropske skupnosti 18. novembra 2002 s Sklepom Sveta 2002/970/ES (2).

               (2)

               V skladu z določbami člena 63(1) in (3) Mednarodni sporazum o kakavu iz leta 2001 preneha veljati 30. septembra 2008, če se z odločitvijo Mednarodnega sveta za kakav ne podaljša preko navedenega datuma za eno ali dve obdobji, ki skupaj ne presegata štirih let.

               (3)

               Podaljšanje navedenega sporazuma je v interesu Evropske skupnosti.

               (4)

               Treba bi bilo določiti stališče Evropske skupnosti v Mednarodnem svetu za kakav –

         SKLENIL:
   Edini člen
   Stališče Evropske skupnosti v okviru Mednarodnega sveta za kakav je, da glasuje za podaljšanje Mednarodnega sporazuma o kakavu iz leta 2001 za eno ali dve obdobji, ki skupaj ne presegata štirih let, in o tem podaljšanju uradno obvesti generalnega sekretarja Združenih narodov.

      V Bruslju, 21. januarja 2008

            Za Svet

            Predsednik

         I. JARC

      (1)  UL C 4, 9.1.2008, str. 6.

      (2)  UL L 342, 17.12.2002, str. 1.


title: Sklep Komisije z dne 14. oktobra 2010 o ponovni vzpostavitvi skupine na visoki ravni CARS 21 za konkurenčnost in trajnostno rast avtomobilske industrije v Evropski uniji

text:
               16.10.2010

               SL

               Uradni list Evropske unije

               C 280/32

         SKLEP KOMISIJE
   z dne 14. oktobra 2010
   o ponovni vzpostavitvi skupine na visoki ravni CARS 21 za konkurenčnost in trajnostno rast avtomobilske industrije v Evropski uniji
   2010/C 280/08
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člen 173 Pogodbe Evropski uniji in državam članicam nalaga zagotavljanje pogojev, potrebnih za konkurenčnost industrije Unije. Člen 191 PDEU določa, da okoljska politika Unije prispeva k spodbujanju ukrepov za ohranjanje, varstvo in izboljšanje kakovosti okolja ter boj proti podnebnim spremembam.

               (2)

               V okviru procesa CARS 21 („Konkurenčen ureditveni sistem za avtomobilsko industrijo v 21. stoletju“), ki je del industrijske politike Komisije in je bil prvotno vzpostavljen leta 2005, so bila pripravljena priporočila za kratko-, srednje- in dolgoročno javno politiko v ureditvenem okviru za avtomobilsko industrijo Evropske unije, ki krepi globalno konkurenčnost in zaposlovanje ob hkratni podpori nadaljnjemu napredku na področju varnosti in okoljske učinkovitosti po ceni, ki je sprejemljiva za potrošnika.

               (3)

               V svojem sporočilu „EVROPA 2020 – Strategija za pametno, trajnostno in vključujočo rast“ (1) Komisija predstavlja predloge za uvedbo posodobitev in nizkoogljičnih tehnologij v prometni sektor ter spodbujanje novih tehnologij, vključno z električnimi avtomobili. Cilj vodilne pobude „Industrijska politika za dobo globalizacije“ je oblikovanje industrijske politike, ki bo ustvarila najboljše okolje za ohranitev in razvoj močne, konkurenčne in razgibane industrijske baze v Evropi, spodbujala trajnost ter podpirala prehod proizvodnih panog h gospodarnejši rabi energije in virov. Vodilna pobuda „Evropa, gospodarna z viri“ bo spodbujala obsežne infrastrukturne ukrepe, kot so postavitev mrežnih infrastruktur za električno mobilnost, preudarno upravljanje prometa ter zlasti spodbujanje novih tehnologij, vključno z električnimi in hibridnimi avtomobili.

               (4)

               Sporočilo Komisije „Evropska strategija za čista in energetsko učinkovita vozila“ (2) opredeljuje kratko- do dolgoročne cilje za podporo raziskavam in inovacijam, za iskanje rešitev pri proizvodnji in distribuciji električne energije ter za spodbujanje zaposlovanja in povpraševanja potrošnikov po zelenih vozilih.

               (5)

               Zato je treba na podlagi procesa CARS 21 ustanoviti skupino strokovnjakov s področja konkurenčnosti in trajnostne rasti avtomobilske industrije Evropske unije ter opredeliti njene naloge in strukturo.

               (6)

               Njena naloga mora biti opredelitev politik in ukrepov na ravni Evropske unije, držav članic in drugih zainteresiranih strani za spodbujanje konkurenčnosti in trajnostne rasti avtomobilske industrije Evropske unije.

               (7)

               Skupino morajo sestavljati predstavniki Evropskega parlamenta, Komisije, držav članic in zadevnih zainteresiranih strani iz industrije in civilne družbe, zlasti predstavniki potrošnikov, sindikatov in nevladnih organizacij.

               (8)

               Brez poseganja v Pravilnik Komisije o varnosti iz Priloge k Sklepu Komisije z dne 29. novembra 2001 o spremembah njenega poslovnika (2001/844/ES, ESPJ, Euratom) (3) je treba za člane skupine določiti pravila o razkrivanju informacij.

               (9)

               Osebne podatke je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (4).

               (10)

               Primerno je, da se določi obdobje uporabe tega sklepa. Komisija bo pravočasno obravnavala, ali je to obdobje smiselno podaljšati –

         SPREJELA NASLEDNJI SKLEP:
   Člen 1
   Skupina
   Ponovno se vzpostavi skupina na visoki ravni za konkurenčnost in trajnostno rast avtomobilske industrije v Evropski uniji (v nadaljnjem besedilu: skupina), ki je na neformalni osnovi obstajala že prej, in sicer pod oznako „konkurenčni avtomobilski regulativni sistem za 21. stoletje“.
   Člen 2
   Naloge
   Naloge skupine so:

               1.

               pomoč Komisiji pri vprašanjih v zvezi s konkurenčnostjo in trajnostno rastjo avtomobilske industrije;

               2.

               izvedba ekonomske in statistične analize dejavnikov, ki določajo strukturne spremembe v avtomobilski industriji, ter drugih dejavnikov, ki vplivajo na konkurenčni položaj avtomobilske industrije Evropske unije;

               3.

               pomoč Komisiji pri izvajanju politike iz strategije EVROPA 2020, vodilne pobude o Evropi, gospodarni z viri, vodilne pobude o industrijski politiki za dobo globalizacije ter sporočila o čistih in energetsko učinkovitih vozilih (COM(2010) 186) zaradi ohranitve konkurenčne in trajnostne avtomobilske industrije Evropske unije;

               4.

               prispevek pri zagotavljanju nemotenega ter uravnoteženega gospodarskega in družbenega prehoda s proaktivnim predvidevanjem in upravljanjem postopkov prestrukturiranja ter potreb po veščinah in povezanih potreb po kvalifikacijah ob upoštevanju rezultatov „evropskega partnerstva za predvidevanje sprememb v avtomobilskem sektorju“;

               5.

               predložitev vrste sektorsko specifičnih priporočil oblikovalcem politik na ravni Evropske unije in na nacionalni ravni ter industriji in organizacijam civilne družbe;

               6.

               razvoj načel dobrega ravnanja, da se spodbudi preglednost v trgovinskih in pogodbenih odnosih med pogodbenicami vertikalnih sporazumov v sektorju motornih vozil;

               7.

               svetovanje o specifičnih vidikih izvajanja strategije Komisije EVROPA 2020 za pametno, trajnostno in vključujočo rast.

         Člen 3
   Članstvo – imenovanje
   1.   Skupino sestavlja največ 40 članov.
   2.   Člani so imenovani kot posamezniki, ki delujejo v svojem imenu. Vsak član skupine imenuje osebnega predstavnika za stalno pripravljalno podskupino (v nadaljnjem besedilu: propravljalna podskupina).
   3.   Komisija imenuje člane skupine iz zainteresiranih strani na visoki ravni z usposobljenostjo in pristojnostmi na področjih, povezanih s konkurenčnostjo in trajnostno rastjo avtomobilske industrije EU. V skupini so uravnoteženo zastopane različne zainteresirane strani. Skupino sestavljajo predstavniki Evropskega parlamenta, Komisije, držav članic, akterjev iz industrijske vrednostne verige, sindikatov in civilne družbe (nevladne organizacije in potrošniki).
   4.   Člani so imenovani za dve leti. Svoje dolžnosti opravljajo, dokler niso zamenjani ali dokler se jim ne izteče mandat. Njihov mandat se lahko podaljša.
   5.   Člane, ki ne morejo več učinkovito prispevati k razpravam skupine, dajo odpoved ali ne izpolnjujejo pogojev iz člena 339 Pogodbe, je za preostanek njihovega mandata mogoče zamenjati.
   6.   Imena članov, imenovanih kot posamezniki, se objavijo v registru strokovnih skupin Komisije in drugih podobnih subjektov (v nadaljnjem besedilu: register).
   7.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 4
   Delovanje
   1.   Skupini predseduje predstavnik Komisije.
   2.   Pripravljalna podskupina pripravlja razprave, stališča ter nasvete za ravnanje in ukrepe politike, ki jih mora priporočiti skupina. V ta namen tesno sodeluje s pristojnimi službami Komisije.
   3.   Za preučitev specifičnih vprašanj, povezanih z nalogami skupine, lahko skupina v dogovoru s službami Komisije poleg pripravljalne podskupine vzpostavi delovne skupine z mandatom, ki ga določi skupina. Take delovne skupine se razpustijo takoj, ko izpolnijo svoj mandat.
   4.   Predstavnik Komisije lahko k sodelovanju pri delu podskupine ali delovnih skupin začasno povabi zunanje strokovnjake ali opazovalce s posebnim znanjem o določeni zadevi na dnevnem redu. Poleg tega lahko predstavnik Komisije podeli status opazovalca posameznikom, organizacijam v skladu z določbo 8(3) horizontalnih pravil o strokovnih skupinah, agencijam EU in državam pristopnicam.
   5.   Člani strokovnih skupin in njihovi predstavniki ter povabljeni strokovnjaki in opazovalci spoštujejo obveznosti varovanja poklicne skrivnosti iz pogodb in njihovih izvedbenih pravil ter pravila v zvezi z zaščito tajnih podatkov EU iz Pravilnika Komisije o varnosti iz Priloge k Sklepu Komisije (2001/844/ES, ESPJ, Euratom). Če teh obveznosti ne spoštujejo, lahko Komisija sprejme vse ustrezne ukrepe.
   6.   Informacije, pridobljene s sodelovanjem v razpravah ali pri delu skupine, začasnih skupin ali podskupin, se ne smejo razkriti, če se po mnenju Komisije nanašajo na zaupne zadeve.
   7.   Sestanki skupine, pripravljalne podskupine in delovnih skupin potekajo v prostorih Komisije. Komisija zagotovi administrativne storitve. Sestankov skupine, pripravljalne podskupine in delovnih skupin se lahko udeležujejo tudi drugi zainteresirani uradniki Komisije.
   8.   Skupina sprejme svoj poslovnik na podlagi standardnega poslovnika, ki ga je sprejela Komisija (5).
   9.   Komisija objavi ustrezne informacije o dejavnostih skupine v registru ali pa v registru objavi le povezavo do posebnega spletnega mesta, kjer so te informacije na voljo. Končno poročilo se objavi v čim krajšem času po zadnjem sestanku skupine.
   Člen 5
   Stroški sestankov
   1.   Člani skupine za svoje storitve niso plačani.
   2.   Komisija članom povrne potne stroške in dnevnice v zvezi z dejavnostmi skupine v skladu z veljavnimi predpisi Komisije.
   3.   Navedeni stroški se povrnejo v mejah razpoložljivih sredstev, dodeljenih v okviru letnega postopka razporeditve sredstev.
   Člen 6
   Veljavnost
   Ta sklep se uporablja do 14. oktobra 2012.

      V Bruslju, 14. oktobra 2010

            Za Komisijo

         Antonio TAJANI

            Podpredsednik

      (1)  COM(2010) 2020.

      (2)  COM(2010) 186.

      (3)  UL L 317, 3.12.2001, str. 1.

      (4)  UL L 8, 12.1.2001, str. 1.

      (5)  UL L 55/61, 5.3.2010, str. 61.


title: 2012/368/EU, Euratom: Sklep Evropskega parlamenta, Sveta, Komisije, Sodišča Evropske unije, Računskega sodišča, Evropskega ekonomsko-socialnega odbora in Odbora regij z dne 29. junija 2012 o spremembi Sklepa 2009/496/ES, Euratom o organizaciji in delovanju Urada za publikacije Evropske unije

text:
               11.7.2012

               SL

               Uradni list Evropske unije

               L 179/15

         SKLEP EVROPSKEGA PARLAMENTA, SVETA, KOMISIJE, SODIŠČA EVROPSKE UNIJE, RAČUNSKEGA SODIŠČA, EVROPSKEGA EKONOMSKO-SOCIALNEGA ODBORA IN ODBORA REGIJ
   z dne 29. junija 2012
   o spremembi Sklepa 2009/496/ES, Euratom o organizaciji in delovanju Urada za publikacije Evropske unije
   (2012/368/EU, Euratom)
   EVROPSKI PARLAMENT,
   SVET,
   EVROPSKA KOMISIJA,
   SODIŠČE EVROPSKE UNIJE,
   RAČUNSKO SODIŠČE,
   EVROPSKI EKONOMSKO-SOCIALNI ODBOR IN
   ODBOR REGIJ SO –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Potrebno je spremeniti Sklep 2009/496/ES, Euratom Evropskega parlamenta, Sveta, Komisije, Sodišča Evropske unije, Računskega sodišča, Evropskega ekonomsko-socialnega odbora in Odbora regij z dne 26. junija 2009 o organizaciji in delovanju Urada za publikacije Evropske unije (1), da se ga prilagodi določbam Pogodb, kakor so bile spremenjene z Lizbonsko pogodbo, in zlasti zato, da se Evropski svet doda kot institucijo podpisnico.

               (2)

               Upravni odbor Urada za publikacije se je na zasedanju dne 2. julija 2010 strinjal, da Evropski svet postane institucija podpisnica, na zasedanju dne 14. aprila 2011 pa potrdil, da bi bilo Sklep 2009/496/ESC, Euratom zato treba spremeniti –

         SPREJELI NASLEDNJI SKLEP:
   Člen 1
   Sklep 2009/496/ES, Euratom se spremeni:

               1.

               Naslov se nadomesti z naslednjim besedilom: „Sklep Evropskega parlamenta, Evropskega sveta, Sveta, Komisije, Sodišča Evropske unije, Računskega sodišča, Evropskega ekonomsko-socialnega odbora in Odbora regij o organizaciji in delovanju Urada za publikacije Evropske unije“.

               2.

               Seznam institucij in organov, ki sprejmejo navedeni akt, se nadomesti z naslednjim:
               „EVROPSKI PARLAMENT,
               EVROPSKI SVET,
               SVET,
               EVROPSKA KOMISIJA,
               SODIŠČE EVROPSKE UNIJE,
               RAČUNSKO SODIŠČE,
               EVROPSKI EKONOMSKO-SOCIALNI ODBOR,
               ODBOR REGIJ“.

               3.

               V členu 1(1) se prvi pododstavek nadomesti z naslednjim:
               „1.   Urad za publikacije Evropske unije (v nadaljnjem besedilu: Urad) je medinstitucionalni urad, katerega naloga je, da pod najboljšimi možnimi pogoji zagotavlja izdajo publikacij institucij Evropske unije in Evropske skupnosti za atomsko energijo.“

               4.

               Odstavek 6 člena 4 se nadomesti z naslednjim:
               „6.   Institucije lahko z Uradom sklenejo sporazume o opravljanju storitev, v katerih določijo načine za svoje sodelovanje. Z Uradom lahko sodeluje tudi Evropska služba za zunanje delovanje ter za ta namen z njim sklene sporazum o opravljanju storitev.“

               5.

               Odstavek 1 člena 6 se nadomesti z naslednjim:
               „1.   Ustanovi se upravni odbor, v katerem so zastopane institucije, ki so podpisnice tega sklepa. Upravni odbor sestavljajo sodni tajnik Sodišča Evropske unije ter generalni sekretarji drugih institucij ali njihovi zastopniki. Evropska centralna banka sodeluje pri delu upravnega odbora kot opazovalka. Evropsko centralno banko zastopa sekretar izvršnega odbora ali njegov imenovani namestnik.“

               6.

               Seznam podpisnic se nadomesti z naslednjim:
               „Za Evropski parlament
               Za Evropski svet
               Za Svet
               Za Komisijo
               Za Sodišče Evropske unije
               Za Računsko sodišče
               Za Evropski ekonomsko-socialni odbor
               Za Odbor regij“.

         Člen 2
   Ta sklep začne učinkovati dan po objavi v Uradnem listu Evropske unije.

      V Bruslju in Luxembourgu, 29. junija 2012

            Za Evropski parlament

            Predsednik

         Martin SCHULZ

            Za Svet

            Predsednik

         Villy SØVNDAL

            Za Komisijo

            Predsednik

         José Manuel BARROSO

            Za Sodišče Evropske unije

            Predsednik

         Vassilios SKOURIS

            Za Računsko sodišče

         Vitor Manuel da SILVA CALDEIRA

            Predsednik

            Predsednik Evropskega ekonomsko-socialnega odbora

         Staffan NILSSON

            Predsednica Odbora regij

         Mercedes BRESSO

      (1)  UL L 168, 30.6.2009, str. 41.


               16.12.2015

               SL

               Uradni list Evropske unije

               C 419/196

         P7_TA(2012)0422
   Sprememba člena 70 Poslovnika o medinstitucionalnih pogajanjih in zakonodajnih postopkih
   Sklep Evropskega parlamenta z dne 20. novembra 2012 o spremembi člena 70 Poslovnika Evropskega parlamenta o medinstitucionalnih pogajanjih in zakonodajnih postopkih (2011/2298(REG))
   (2015/C 419/31)

      Evropski parlament,

               —

               ob upoštevanju pisma svojega predsednika z dne 18. aprila 2011,

               —

               ob upoštevanju členov 211 in 212 Poslovnika,

               —

               ob upoštevanju poročila Odbora za ustavne zadeve ter mnenja Odbora za ekonomske in monetarne zadeve (A7-0281/2012),

               1.

               je sklenil spremeniti Poslovnik, kakor sledi;

               2.

               poudarja, da bo sprememba začela veljati na prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

      Sprememba 1

      Poslovnik Evropskega parlamenta

      Člen 70 – odstavek 1

                  Veljavno besedilo

                  Sprememba

               1.   Pogajanja z drugimi institucijami pri iskanju dogovora med zakonodajnim postopkom potekajo v skladu s kodeksom ravnanja
                     pri pogajanjih v okviru rednega zakonodajnega postopka
                  .

               1.   Pogajanja z drugimi institucijami pri iskanju dogovora med zakonodajnim postopkom potekajo v skladu s kodeksom ravnanja
                     , ki ga določi konferenca predsednikov
                  .

      Sprememba 13

      Poslovnik Evropskega parlamenta

      Člen 70 – odstavek 2

                  Veljavno besedilo

                  Sprememba

               2.
                     Pred začetkom pogajanj
                   se pristojni odbor
                     načeloma odloča
                   z večino svojih članov
                     in sprejme mandat, smernice in prednostne naloge
                  .

               2.
                     S pogajanji
                   se
                     ne začne, dokler
                   pristojni odbor
                     ne sprejme odločitve o začetku pogajanj za vsak obravnavani zakonodajni postopek posebej in
                   z večino
                     glasov
                   svojih članov.
                     V tej odločitvi se določi mandat in sestava pogajalske ekipe. O taki odločitvi se obvesti predsednika, ki redno obvešča konferenco predsednikov.

      Sprememba 3

      Poslovnik Evropskega parlamenta

      Člen 70 – odstavek 2 – pododstavek 1 a (novo)

                  Veljavno besedilo

                  Sprememba

                     Mandat obsega poročilo, sprejeto v odboru in predloženo Parlamentu v poznejšo obravnavo. Izjemoma, kadar pristojni odbor meni, da je utemeljeno, da začne s pogajanji pred sprejetjem poročila v odboru, lahko mandat obsega predloge sprememb ali jasno opredeljene cilje, prednostne naloge ali smernice.

      Sprememba 4

      Poslovnik Evropskega parlamenta

      Člen 70 – odstavek 2 a (novo)

                  Veljavno besedilo

                  Sprememba

                     2a.

                     Pogajalsko ekipo vodi poročevalec, predseduje pa ji predsednik pristojnega odbora ali podpredsednik, ki ga imenuje predsednik. Sestavljajo ga vsaj poročevalci v senci iz vseh političnih skupin.

      Spremembi 5 in 18

      Poslovnik Evropskega parlamenta

      Člen 70 – odstavek 2 b (novo)

                  Veljavno besedilo

                  Sprememba

                     2b.

                     Vsi dokumenti, namenjeni razpravi na srečanju s Svetom in Komisijo (trialog), so v obliki, ki navaja posamezna stališča sodelujočih institucij in možne kompromisne rešitve in se jih posreduje pogajalski ekipi vsaj 48 ur, v nujnih primerih pa vsaj 24 ur, pred začetkom trialoga.

                     Po vsakem trialogu pogajalska ekipa poroča na naslednji seji pristojnega odbora. Dokumenti, ki odražajo izid zadnjega trialoga, so na voljo odboru.

                     Kadar seje odbora ni mogoče sklicati pravočasno, pogajalska ekipa poroča predsedniku, poročevalcem v senci in koordinatorjem odbora, kakor je primerno.

                     Pristojni odbor lahko ob upoštevanju napredka pogajanj posodobi mandat.

      Sprememba 6

      Poslovnik Evropskega parlamenta

      Člen 70 – odstavek 3

                  Veljavno besedilo

                  Sprememba

               3.   Če pogajanja privedejo do kompromisa
                     s Svetom po sprejetju poročila
                   v odboru, je
                     pred glasovanjem na plenarnem zasedanju v vsakem primeru potrebno ponovno posvetovanje z odborom
                  .

               3.   Če pogajanja privedejo do kompromisa
                     , se o tem nemudoma obvesti pristojni odbor. Dogovorjeno besedilo se posreduje pristojnemu odboru
                   v
                     obravnavo. Če je dogovorjeno besedilo potrjeno z glasovanjem
                   v odboru,
                     se ga v ustrezni obliki, vključno s kompromisnimi predlogi sprememb, predloži Parlamentu v obravnavo. Predloženo
                   je
                     lahko v obliki prečiščenega besedila, v katerem so jasno označene vse spremembe predloga zakonodajnega akta v obravnavi
                  .

      Sprememba 7

      Poslovnik Evropskega parlamenta

      Člen 70 – odstavek 3 a (novo)

                  Veljavno besedilo

                  Sprememba

                     3a.

                     Kadar postopek vključuje pridružene odbore ali skupne seje odborov, se za odločanje o začetku pogajanj in za njihovo vodenje uporabita člena 50 in 51 Poslovnika.

                     V primeru nesoglasja med zadevnimi odbori o načinu začetka in vodenja teh pogajanj odloči predsednik konference predsednikov odborov v skladu z načeli iz Poslovnika.

      Sprememba 8

      Poslovnik Evropskega parlamenta

      Člen 70 a (novo) – naslov

                  Veljavno besedilo

                  Sprememba

      Sprememba 9

      Poslovnik Evropskega parlamenta

      Člen 70 a (novo) – odstavek 1

                  Veljavno besedilo

                  Sprememba

                     1.

                     Odločitev odbora o začetku pogajanj pred sprejetjem poročila v odboru se prevede v vse uradne jezike, razdeli vsem poslancem in predloži konferenci predsednikov.

                     Konferenca predsednikov lahko na zahtevo politične skupine odloči, da na osnutek dnevnega reda delnega zasedanja po razdelitvi odločitve uvrsti točko za obravnavo z razpravo in glasovanjem in v tem primeru predsednik določi rok za vložitev predlogov sprememb.

                     Če konferenca predsednikov ne sprejme odločitve, da uvrsti točko na osnutek dnevnega reda tega delnega zasedanja, predsednik razglasi odločitev o začetku pogajanj na njegovi otvoritvi.

      Sprememba 16

      Poslovnik Evropskega parlamenta

      Člen 70 a (novo) – odstavek 2

                  Veljavno besedilo

                  Sprememba

                     2.

                     Točko se uvrsti na osnutek dnevnega reda delnega zasedanja po razglasitvi obravnave z razpravo in glasovanjem, ki sledi razglasitvi, predsednik pa določi rok za vložitev predlogov sprememb, če to v 48 urah po razglasitvi zahteva politična skupina ali vsaj 40 poslancev.

                     V ostalih primerih se šteje, da je bila odločitev o začetku pogajanj sprejeta.